Document ID: 32002R0509

Κανονισμός (ΕΚ) αριθ. 509/2002 της Επιτροπής
της 21ης Μαρτίου 2002
για την τροποποίηση του παραρτήματος II του κανονισμού (ΕΚ) αριθ. 1255/1999 του Συμβουλίου περί κοινής οργανώσεως αγοράς στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1670/2000(2), και ιδίως το άρθρο 31 παράγραφος 14,
Εκτιμώντας τα ακόλουθα:
(1) Το άρθρο 31 του κανονισμού (ΕΚ) αριθ. 1255/1999 προβλέπει τη χορήγηση επιστροφών για ορισμένα προϊόντα που υπάγονται σε αυτόν τον κανονισμό όταν εξάγονται υπό μορφή εμπορευμάτων που απαριθμούνται στο παράρτημα II.
(2) Ο κανονισμός (ΕΚ) αριθ. 2031/2001 της Επιτροπής, της 6ης Αυγούστου 2001, που τροποποιεί το παράρτημα I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο(3), προβλέπει τροποποίηση της συνδυασμένης ονοματολογίας για ορισμένα προϊόντα.
(3) Ως εκ τούτου, πρέπει να προσαρμοστεί το παράρτημα II του κανονισμού (ΕΚ) αριθ. 1255/1999.
(4) Οι ανωτέρω τροποποιήσεις πρέπει να τεθούν σε εφαρμογή συγχρόνως με τον κανονισμό (ΕΚ) αριθ. 2031/2001.
(5) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα II του κανονισμού (ΕΚ) αριθ. 1255/1999 η καταχώριση: ΘΕΣΗ ΠΙΝΑΚΑ "
αντικαθίσταται από τις καταχωρίσεις: ΘΕΣΗ ΠΙΝΑΚΑ "
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαρτίου 2002.

Labels: 17
6